El Consell Escolar Municipal aprova per unanimitat nomenar Sagunt com a 'Ciutat lliure de mòbils en els centres educatius'
13 de març 2024

![](/media/t5klm0wn/img_3311_c.jpg?width=850&height=566.6666666666666)

El Consell Escolar Municipal va aprovar el passat 5 de març nomenar Sagunt com a 'Ciutat lliure de mòbils en els centres educatius'. Esta iniciativa ha sigut proposada pel regidor d'Educació de l'Ajuntament de Sagunt, Raúl Palmero, i ve a reforçar i confirmar els projectes de centre, així com les noves metodologies que es van aplicant per part de la comunitat educativa.

En este sentit, el regidor d'Educació, Raúl Palmero, assenyala: **«És un missatge que ve en sintonia amb els projectes i les programacions generals anuals (PGA) de la majoria dels centres, però es creia convenient que l'Ajuntament apostara per sumar-se a estos suggeriments que cada vegada són més necessaris i demandats per a la socialització i les habilitats comunicatives dels i les nostres alumnes. A més, és una prioritat enviar un missatge unànime i de consens per a tota la ciutadania».**

Els centres educatius dins del seu reglament de règim interior són els competents per a desenvolupar les seues activitats, acompliments i plans educatius de tot tipus. Des del departament d'Educació es transmet que és un suggeriment que ha sigut demandat per molts sectors de la societat i que cada centre té les competències pròpies en la presa de decisió sobre este assumpte.

*   [](http://www.facebook.com/sharer.php?u=https://aytosagunto.es/va/actualitat/el-consell-escolar-municipal-aprova-per-unanimitat-nomenar-sagunt-com-a-ciutat-lliure-de-mobils-en-els-centres-educatius/ "Facebook")
*   [](http://twitter.com/share?url=https://aytosagunto.es/va/actualitat/el-consell-escolar-municipal-aprova-per-unanimitat-nomenar-sagunt-com-a-ciutat-lliure-de-mobils-en-els-centres-educatius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-escolar-municipal-aprova-per-unanimitat-nomenar-sagunt-com-a-ciutat-lliure-de-mobils-en-els-centres-educatius/ "Linked In")
*   [](mailto:?body=https://aytosagunto.es/va/actualitat/el-consell-escolar-municipal-aprova-per-unanimitat-nomenar-sagunt-com-a-ciutat-lliure-de-mobils-en-els-centres-educatius/)